ກອງປະຊຸມສຸດຍອດເອເພັກ
ທ່ານໂອບາມາ ຊຸກຍູ້ແຜນການໆຄ້າຂອງ ສຫລ ຢູ່ກອງປະຊຸມອາເພັກ
ປະທານາທິບໍດີສະຫະລັດ ທ່ານບາຣັກ ໂອບາມາ ກຳລັງ ຊຸກຍູ້ແຜນການຄ້າຂອງສະຫະລັດ ຂະນະທີ່ທ່ານພົບປະ ກັບບັນດາຜູ້ນຳ ຂອງປະເທດຕ່າງໆ ໃນກອງປະຊຸມສຸດ ຍອດມື້ທຳອິດ ຂອງອົງການໆຮ່ວມມື ທາງດ້ານເສດຖະ ກິດໃນເຂດເອເຊຍປາຊີຟິກຫຼື APEC ທີ່ນະຄອນໂຢໂກ ຮາມາ ປະເທດຍີ່ປຸ່ນ ທ່ານໂອບາມາກ່າວຕໍ່ພວກຜູ້ນຳຂອງອົງການ APEC ວ່າ 60% ຂອງການສົ່ງອອກສິນຄ້າສະຫະລັດແມ່ນໄປ ຍັງຂົງເຂດເອເຊຍແລະດ້ວຍການທີ່ຄາດຫວັງວ່າເສດຖະ ກິດຂອງຂົງເຂດດັ່ງກ່າວຈະຂະຫຍາຍໂຕ 50% ໃນໄລ ຍະ 5 ປີຂ້າງໜ້າ ຊຶ່ງການເຕີບໂຕທີ່ວ່ານີ້ ຈະພາໃຫ້ມີ ການແຂ່ງຂັນ ທີ່ສາມາດໃຫ້ຜົນປະໂຫຍດແກ່ປະຊາຊົນ ໃນສະຫະລັດ ແລະໃນເຂດເອເຊຍ ທ່ານໂອບາມາກ່າວຕໍ່ພວກຜູ້ນຳຂອງອົງການ APEC ທີ່ມີສະມາຊິກ 21 ປະເທດວ່າຄວາມ ອຸດົມຮັ່ງມີຂອງສະຫະລັດບໍ່ສາມາດປາສຈາກການເຊື່ອມໂຍງກັບຄູ່ການຄ້າໃນເຂດປາຊີຟິກໄດ້ ນອກນັ້ນແລ້ວ ຂໍ້ຕົກລົງການຄ້າເສລີສຳລັບຂົງເຂດກໍເປັນຫົວຂໍ້ທີ່ຢູ່ໃນລະດັບສູງຂອງການ ປະຊຸມໂດຍທີ່ນາຍົກລັດຖະມົນຕີຍີ່ປຸ່ນ ທ່ານ Naoto Kan ໄດ້ໃຫ້ການຢືນຢັນເຖິງຄວາມ ໝາຍໝັ້ນຕັ້ງໃຈຂອງທ່ານກ່ຽວກັບການສະເໜີພາຄີຂ້າມມະຫາສະມຸດປາຊີຟິກທີ່ປະກອບ ດ້ວຍ 9 ປະເທດ ທ່ານ Kan ກ່າວວ່າປະເທດຂອງທ່ານພ້ອມແລ້ວທີ່ຈະດຳເນີນງານຮ່ວມກັບສະມາຊິກປະ ເທດອື່ນໆເພື່ອນຳສະເໜີພາຄີດັ່ງກ່າວຊຶ່ງເປັນກຸ່ມການຄ້າ ທີ່ຈະຍົກເລີກພາສີຂອງປະເທດ ຕ່າງໆ ຮວມທັງອອສເຕຣເລຍ ແລະສະຫະລັດ